മനുഷ്യത്വത്തിന്റെ മഹത്വം വിളംബരം ചെയ്യുന്ന ഗുരുദേവന് : ചതയദിന ആശംസകളുമായി എസ് സുരേഷ് തിരുവനന്തപുരം : ശ്രീനാരായണ ഗുരുവിന്റെ 167ാം ജന്മ വാര്ഷിക ദിനത്തില് ആശംസകളുമായി ബിജെപി നേതാവ് എസ് സുരേഷ്. ചതയ ദിനത്തില് ഗുരുദേവന്റെ ജന്മം കൊണ്ട് പവിത്രമായ ചെമ്ബഴന്തി വീട്ടില് എത്താനും ഗുരുദേവ സന്നിധിയില് പുഷ്പാര്ച്ചന നടത്താനും സാധിച്ചു എന്നും അദ്ദേഹം പറഞ്ഞു. ഫേസ്ബുക്ക് പോസ്റ്റിലൂടെയായിരുന്നു എസ് സുരേഷിന്റെ പ്രതികരണം. കുറിപ്പിന്റെ പൂര്ണരൂപം : ചതയ ദിനത്തിന് ശ്രീനാരായണഗുരുദേവന് ജന്മം കൊണ്ട് പവിത്രമായ ചെമ്ബഴന്തിയിലെ വയല്വാരം വീട്ടില് എത്താനും ഗുരുദേവ സന്നിധിയില് പുഷ്പാര്ച്ചന നടത്താനും സാധിച്ചു . ഗുരുകുലം സെക്രട്ടറി ശുഭാ്ഗാനന്ദ സ്വാമികള് അനുഗ്രഹിച്ചു. കേരളത്തിലെ നവോത്ഥാന മുന്നേറ്റത്തില് അദ്വിദീയ സ്ഥാനം ആണ് ശ്രീനാരായണ ഗുരുദേവന്. ആധ്യാത്മിക ഔന്നത്യത്തില് നിന്നുകൊണ്ട് സാമൂഹ്യ പരിഷ്കരണത്തി നേതൃത്വം നല്കി. ക്ഷേത്രങ്ങള് ആരംഭിച്ചുകൊണ്ട് ജാതീയമായ ഉച്ചനീചത്വംത്തിനെതിരെ അടരാടി. അദ്വൈത സാരാംശവും വേദങ്ങളും സാമാന്യ മലയാളിക്ക് മനസ്സിലാകുന്ന സൂക്തങ്ങള് ആക്കി ജനകീയവത്കരിക്കാന് ഗുരുദേവന് കഴിഞ്ഞു. ആ ദിവ്യാത്മാവിന്റെ മുന്പില് പ്രണാമം. ഏവര്ക്കും ചതയദിന ആശംസകള്.. ചെമ്ബഴന്തി കൗണ്സിലറും പാര്ട്ടി മേഘലാ ജനറല് സെക്രട്ടറിയുമായ ചെമ്ബഴന്തി ഉദയന് , അനീഷ് P കൃഷ്ണ . പ്രതാപന് തുടങ്ങിയ സഹപ്രവര്ത്തകരും സന്നിഹിതരായിരുന്നു.